Diari Oficial de la Generalitat Valenciana


Sumari del DOGV 8920, del 06-10-2020 (2020/7903)

RESOLUCIÓ de 9 de setembre de 2020, de la consellera d'Innovació, Universitats, Ciència i Societat Digital, per la qual es nomena coordinador general de les proves d'accés en la universitat per als cursos 2020-2021 i 2021-2022.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8920

Data del DOGV
:   06-10-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/7903


Data del document
:   09-09-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 9 de setembre de 2020, de la consellera d'Innovació, Universitats, Ciència i Societat Digital, per la qual es nomena coordinador general de les proves d'accés en la universitat per als cursos 2020-2021 i 2021-2022. [2020/7903]  
Vist l'article 6, apartats 1 i 3 del Decret 80/2010, de 7 de maig, del Consell, pel qual es regula la comissió gestora dels processos d'accés i preinscripció en les universitats públiques del sistema universitari valencià, que estableix:  
«1. El coordinador general de la prova d'accés a la universitat serà nomenat pel conseller competent en matèria d'universitats, a proposta de les universitats públiques valencianes, d'entre els professors del cos docent universitari.  
Si no es fa una proposta de candidat per les universitats, es procedirà a la seua designació pel conseller competent en matèria d'universitats.  
3. El nomenament com a coordinador general de la prova d'accés a la universitat tindrà una duració mínima, per a l'acompliment de les seues funcions, de dos anys.»  
Vista la Resolució d'1 d'octubre de 2018, del conseller d'Educació, Investigació, Cultura i Esport, per la qual es nomena coordinador general de les proves d'accés a la universitat per als anys 2018-2019 i 2019-2020. (DOGV 8398, 05.10.2018).  
Vist que les cinc universitats públiques del sistema universitari valencià, Universitat de València, Universitat Politècnica de València, Universitat d'Alacant, Universitat Jaume I i Universitat Miguel Hernández d'Elx, han ratificat la continuïtat de l'actual coordinador.  
  
En exercici de les atribucions conferides per la normativa citada a dalt, per l'article 28 de la Llei 5/1983, de 30 de desembre, del Consell i el Decret 243/2019, de 25 d'octubre, del Consell, pel qual s'aprova el Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
Primer  
Nomenar Antoni Gil Trilles coordinador general de les proves d'accés a la universitat per als cursos 2020-2021 i 2021-2022.  
  
Segon  
La present resolució tindrà efectes des de l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Innovació, Universitats, Ciència i Societat Digital en el termini d'un mes a comptar des de l'endemà de la seua publicació en el DOGV.  
b) El recurs contenciós administratiu haurà de plantejar-se davant dels jutjats contenciosos administratius de València en el termini de dos mesos a comptar des de l'endemà de la seua publicació en el DOGV.  
  
  
Alacant, 9 de setembre de 2020.- La consellera d'Innovació, Universitats, Ciència i Societat Digital: Carolina Pascual Villalobos.